CELEX: 22005D0080
Language: sk
Date: 2005-06-10 00:00:00
Title: Rozhodnutie Spoločného výboru EHP č. 80/2005 z 10. júna 2005, ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

13.10.2005   
            
            
               SK
            
            
               Úradný vestník Európskej únie
            
            
               L 268/12
            
         
      ROZHODNUTIE SPOLOČNÉHO VÝBORU EHP č. 80/2005
   z 10. júna 2005,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 128/2004 z 24. septembra 2004 (1).
            
         
               (2)
            
            
               Odporúčanie Komisie 2003/887/ES z 11. decembra 2003 o implementácii a používaní označení Eurocode v súvislosti so stavebnými prácami a konštrukčnými stavebnými výrobkami (2) sa má začleniť do dohody,
            
         ROZHODOL TAKTO:
   Článok 1
   Za bod 3 (oznámenie Komisie C/62/94 s. 1) kapitoly XXI prílohy II sa vkladá tento bod:
   
               „4.
            
            
               
                  32003 H 0887: odporúčanie Komisie 2003/887/ES z 11. decembra 2003 o implementácii a používaní označení Eurocode v súvislosti so stavebnými prácami a konštrukčnými stavebnými výrobkami (Ú. v. EÚ L 332, 19.12.2003, s. 62).“
            
         Článok 2
   Znenia odporúčania 2003/887/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 11. júna 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 10. júna 2005
      
         
            Za Spoločný výbor EHP
         
         
            predseda
         
         Richard WRIGHT
         
      
   
   
      (1)  Ú. v. EÚ L 64, 10.3.2005, s. 53.
   
      (2)  Ú. v. EÚ L 332, 19.12.2003, s. 62.
   
      (3)  Nie sú uvedené žiadne ústavné požiadavky.